b'\n_START_ARTICLE_\nGeneral tankovskih enot (Wehrmacht)\n_START_PARAGRAPH_\nGeneral tankovskih enot (izvirno nem\xc5\xa1ko General der Panzertruppen; kratica: GdPzTr) je bil generalski \xc4\x8din (v rangu polnega generala) v nem\xc5\xa1kem Heeru (kopenski vojski) za generale oklepne (tankovske) specializacije. \xc4\x8cin je bil ustanovljen leta 1935._NEWLINE_Ni\xc5\xbeji \xc4\x8din je bil generalporo\xc4\x8dnik, medtem ko je bil vi\xc5\xa1ji generalpolkovnik. V drugi veji Wehrmachta (Kriegsmarine) mu je ustrezal \xc4\x8din admirala, medtem ko mu je v Waffen-SS ustrezal \xc4\x8din SS-Obergruppenf\xc3\xbchrerja.'